kardosdrur/scandi-wiki huggingface dataset:
Bispetorv (Aarhus)

Bispetorv i er et torv i Aarhus, der har sit navn efter den tidligere bispegård, Aarhus Bispegård, der lå på stedet, indtil den blev nedrevet i 1881. Torvet fik sin nuværende udformning i 1921; Det ligger ved sydsiden af Aarhus Domkirke og afsluttes mod syd af Aarhus Teater (indviet 1900); mod øst går Skolegade, og mod vest Kannikegade. Bispetorvet er ca. 3.000 m² stort, 110 meter på den længste led og 45 meter bred på den bredeste led. På torvet findes en statue af Christian 10. på sin hest. 

I 2009 gik en større omlægning af Bispetorvet i gang efter en idékonkurrence om den fremtidig udnyttelse. Omlægningen skulle blandt andet ændre torvet fra parkeringsplads til et mere aktivt byrum. I første omgang blev Bispetorvet centrum for Nordeuropas største vikingeudgravning, fortaget af arkæologer fra Moesgård Museum.

Torvet har gennem en årrække været centrum for Aarhus Festuge, og var i en periode hjemsted for det store telt Univers.

Eksterne kilder/henvisninger 

 aarhus.dk

Torve og pladser i Aarhus
Bispetorv

Bispetorv eller Bispetorvet kan henvise til flere torve:
 Bispetorvet (København) – en plads i København
 Bispetorv (Aarhus) – en plads i Aarhus
Baroniet Adelersborg

Baroniet Adelersborg er et dansk baroni oprettet 15. december 1843 for Bertha Henriette Frederikke Løvenskiold og Georg Frederik Otto Zytphen-Adeler af hovedgårdene Dragsholm og Dønnerup. Baroniet blev opløst i 1921 som følge af lensafløsningen i 1919.

Besiddere af lenet 
(1843-1878) Georg Frederik Otto Zytphen-Adeler
(1878-1908) Frederik Herman Christian de Falsen Zytphen-Adeler
(1908-1921) Georg Frederik de Falsen Zytphen-Adeler

Noter og referencer 

Baronier i Danmark
Slægten Zytphen-Adeler
Etableret i 1843
Ophørt i 1921
Baroniet Brahetrolleborg

Baroniet Brahetrolleborg var et dansk baroni oprettet 2. februar 1672 for Birgitte Trolle af hovedgårdene Brahetrolleborg, Sølyst, Egneborg, Høbbet og Brændegård. Baroniet blev efter at være hjemfalden til kronen forenet med Grevskabet Reventlow 18. juli 1864.

Besiddere af lenet
(listen er ikke komplet)
(1672-1687) Birgitte Trolle
(1687-1700) Frederik Corfitzen baron Trolle
(1700-1722) Niels Corfitzen baron Trolle
(1722-1738) Christian Ditlev greve Reventlow
(1738-1750) Conrad Ditlev greve Reventlow
(1750-1759) Christian Ditlev greve Reventlow
(1759-1775) Christian Ditlev greve Reventlow
(1775-1801) Johan Ludvig greve Reventlow
(1801-1854) Detlev Christian Ernst greve Reventlow

Brahetrolleborg
Brahetrolleborg
Ophørt i 1924
Hjemfald

Hjemfald betyder at et lens besidder har mistet retten til at oppebære det, og at det derfor inddrages af lensherren (typisk kongen), som derefter kan nyforlene det til anden side. I ældre tid var det praksis, at alle len hjemfaldt ved lensbesidderens død, hvorefter en nyforlening til dennes arving fandt sted. Efterhånden som alle len blev arvelige, bortfaldt denne praksis, og kun når der ikke var arvinger hjemfaldt lenet. Et len kan også hjemfalde som følge af lensbesidderens forræderi mod lensherren. Et såden hjemfaldet len kaldes også et forbrudt len.

Se også
Hjemfaldspligt

Danmarks historie
Baroniet Gaunø

Baroniet Gaunø var et dansk baroni oprettet den 27. oktober 1805 for Otto Reedtz-Thott af hovedgårdene Gavnø, Lindersvold og Strandegård. Baroniet blev opløst ved lensafløsningen i 1919.

Referencer 

Gaunø
Etableret i 1805
Slægten Reedtz-Thott
Ophørt i 1921
Baroniet Guldborgland

Guldborgland var et dansk baroni oprettet 17. september 1784 for Poul Abraham Lehn af hovedgårdene Orebygård og Berritzgaard. Baroniet blev opløst ved lensafløsningen 1919.

Referencer 

Baronier i Danmark
Etableret i 1784
Ophørt i 1922
Baroniet Holstenshuus

Baroniet Holstenshuus var et dansk baroni, et lensbaroni oprettet 15. september 1779 for Adam Christopher Holsten af hovedgårdene Holstenshuus, Langesø og Nakkebølle  med sammenlagt jord til en beskatningsværdi af mere end 1.000 tønder hartkorn. Baroniet blev opløst ved lensafløsningen i 1923.

Besiddere af lenet 
 1779-1801: Adam Christopher Holsten
 1801-1825: Ditlev Holsten
 1825-1849: Hans Holsten
 1849-1879: Adam Christopher Holsten-Charisius
 1879-1889: Gustav Alexander Berner-Schilden-Holsten
 1889-1923: Adam Christopher Berner-Schilden-Holsten

Holstenshuus, Baroniet
Etableret i 1779
Ophørt i 1923
Baroniet Juellinge

Baroniet Juellinge var et dansk baroni oprettet 10. december 1672 af Jens Juel af hovedgårdene Juellinge (Halsted Kloster), Ørbygård, Haugård og Stensgård. Baroniet blev opløst i 1921 som følge af lensafløsningen.

Besiddere af lenet 
 1672-1700: Jens Juel
 1700-1706: Sophie Cathrine Juel, gift Vind  
 1708-1726: Jens Juel-Vind
 1726-1738: Ide Helle Margrethe Frederiksdatter Krag gift Juel-Vind
 1738-1776: Jens Krag-Juel-Vind
 1776-1799: Sophie Magdalene Carlsdatter von Gram gift Krag-Juel-Vind
 1799-1815: Frederik Carl Krag-Juel-Vind-Frijs
 1815-1838: Carl Ludvig Krag-Juel-Vind-Frijs
 1838-1885: Frederik Julius Krag-Juel-Vind-Frijs
 1885-1907: Jens Christian Krag-Juel-Vind-Frijs
 1907-1921: Frederik Krag-Juel-Vind-Frijs

Juellinge
Juellinge
Ophørt i 1921
Vigelandsanlegget

Vigelandsanlegget er et skulpturanlæg i Frognerparken i Oslo. Skulptursamlingen har fået navn efter kunstneren Gustav Vigeland, som har udformet den. Frognerparken er den mest besøgte turistattraktion i Norge.

Vigelandsanlegget er på 32 hektar og indeholder 214 skulpturer og tretten smedejernsporte. Alle skulpturer er skabt af Vigeland, og parken er udarbejdet efter hans tegninger. Parken er 850 meter lang, og skulpturerne er grupperet i fem større enheder: Hovedportalen, Broen med børnepladsen, Fontænen, Monolitplateauet og Livshjulet.

Skulpturanlægget indeholder det meste af kunstnerens produktion. Skulpturerne er i bronze, granit og smedejern. Parken indeholder tæt ved 600 figurer. Kunstneren modellerede selv alle skulpturerne i fuld størrelse, mens udhugningen i granit og bronzestøbningen blev udført af dygtige håndværkere. Arbejdet med anlægget strakte sig over mange tiår og stod først færdig omkring 1950. Oslo kommune bar de største udgifter, men der var også flere privatpersoner, som bidrog med tilskud.

Eksterne henvisninger 

 Vigeland Museums side om Vigelandsanlegget
 Billeder fra Vigelandsanlegget 
 Tilgjengelighedsguiden 

Bygninger, konstruktioner og anlæg i Oslo
Skulpturer
Seværdigheder i Oslo
Baroniet Løvenborg

Baroniet Løvenborg var et dansk baroni oprettet 25. november 1773 for Severin Løvenskiold af hovedgårdene Løvenborg og Vognserup. Baroniet blev opløst ved lensafløsningen i 1919.

Løvenborg
Etableret i 1773
Ophørt i 1921
Himalayahavtorn

 
Himalayahavtorn (Hippophaë salicifolia) er en løvfældende busk eller et lille træ. Væksten er smal og opret. Veddet er både hårdt og sejt.

Beskrivelse 
Barken er først gylden på grund af de mange stjernehår, men snart bliver den blank og rødbrun. Gamle grene og stammer kan få en grå, opsprækkende bark. Knopperne er spedtstillede og bronzefarvede. På nogle af planterne ses yderst nogle særligt tykke knopper, som indeholder næste forårs rakler. Arten har nemlig individer, som udelukkende bærer hanlige blomster, og andre, som udelukkende bærer hunlige (og derfor bær). 

Bladene er smalt elliptiske med meget langt udtrukket spids og hel rand. Oversiden er mat og grågrøn, mens undersiden er lysegrå. Blomstringen sker i april. Frugterne er små, bærlignende stenfrugter, som modner i oktober.

Rodnettet er kraftigt og dybtgående. Planten lever i symbiose med strengbakterier (strålesvampe), som skaffer den kvælstof fra luften. Ældre planter danner masser af rodskud. 

Højde x bredde og årlig tilvækst: 15 x 4 m (50 x 10 cm/år).

Hjemsted 
Arten er hjemmehørende i Tibet, Nepal og Nordindien, hvor den er tilpasset voksesteder i fuld sol og med en jord, som er løs og humusfattig, og som bevarer fugtigheden. I Sikkims bjergskove findes den sammen med bl.a. Valnød, Alnus nepalensis, Berberis umbellata, Berberis wallichiana, Gaultheria fragrantissima, Himalaya-Birk, Rododendron-arter, Rubus macilentus, Skærm-Sølvblad, Viburnum erubescens og Zanthoxylum oxyphyllum (en Tandved-art).

Anvendelse 
Frugterne kan bruges, ligesom man bruger frugterne af Havtorn. På grund af rodskuddene kan planten bruges til at binde løse skråninger med – ligesom den almindelige Havtorn. Veddet er både hårdt og sejt, og det kan bruges i sammenhænge, hvor der er meget slid (rivetænder f.eks.).

Planten er modstandsdygtig overfor Honningsvamp, og den er fuldstændigt vindfast.

Note

Eksterne links 
 Rajesh Rajchal: Progress Report on Seabuckthorn (Hippophae salicifolia) Management... med billeder og nyttige oplsyninger om planten 
 Se listen over naboplanter i Darma dalen i den indiske del af Himalaya: Ranbeer S. Rawal and Uppeandra Dhar: Protected area network in Indian Himalayan region 
 Se også listen over planter fra Upper Langtang Valley, Nepal: Hans-Jürgen Beug og Georg Miehe: Vegetation history and human impact in the eastern central Himalaya (Langtang and Helambu, Nepal) 

Frugtbuske
Buske
Nytteplanter
Tørketålende planter
Stenfrugter
Havtorn
Baroniet Scheelenborg

Baroniet Scheelenborg var et dansk baroni oprettet 12. marts 1680 for Frederik Vittinghof af hovedgårdene Scheelenborg og Brockdorff. Baroniet blev sat under administration i 1902 og opløst ved lensafløsningen i 1923.

Scheelenborg
Etableret i 1680
Ophørt i 1923
Baroniet Stampenborg

Baroniet Stampenborg var et dansk baroni oprettet 11. februar 1809 for Holger Stampe af hovedgårdene Nysø og Jungshoved. Baroniet blev sat under administration i 1904 og opløst ved lensafløsningen i 1924.

Referencer 

Stampenborg
Etableret i 1809
Ophørt i 1924
Baroniet Sønderkarle

Baroniet Sønderkarle var et dansk baroni oprettet 13. marts 1819 for Poul Godske Berthouch-Lehn af hovedgårdene Højbygaard og Lungholm. Baroniet blev opløst ved lensafløsningen i 1925.

Kilde 

Baronier i Danmark
Etableret i 1819
Ophørt i 1925
Arne Domnérus

Sven Arne Domnérus (20. december 1924 – 2. september 2008) var en svensk jazzmusiker, der især er kendt som altsaxofonist og klarinetist. 

Arne Domnérus medvirkede på en lang række pladeindspilninger, enten under eget navn eller som medlem af forskellige ensembler, og han spillede med en række verdensstjerner som Art Farmer, Clifford Brown, Charlie Parker og Quincy Jones. Blandt hans særlige interesser var jazzudgaver af traditionel musik som svensk folkemusik og kirkemusik. Han var i en årrække leder af den svenske Radiojazzgruppen. Domnérus regnes som en af de mest fremtrædende svenske jazzmusikere gennem tiden, og han modtog en række priser og anerkendelser. Han var medlem af det svenske Kongelige Musikakademi.

Musikere fra Sverige
Jazzsaxofonister
Baroniet Wilhelmsborg

Baroniet Wilhelmsborg var et dansk baroni oprettet 18. september 1673 for Vilhelm Marselis Gyldenkrone af hovedgården Vilhelmsborg (Wilhelmsborg). Senere tilføjelser er gårdene Mariendal og Sofienberg.

Baroniet havde flere gange økonomiske problemer og blev erklæret fallit i både 1788 og 1821.

Baroniets enkesæde var gården Stenege, som var etableret 1858 (med bygninger opført 1870) af baron Frederik "Fritz" Güldencrone. Efter hans død 1898 købte lensbaron Ove Gyldenkrone Stenege og lagde den under baroniet.

Baroniet blev opløst efter lensafløsningen i 1919, og i 1921 overgik den båndlagte herregård til fri personlig ejendom. I 1923 solgte Holger Gyldenkrone-Rysensteen godset til forpagter L.N.C. Hviid på Vosnæsgård. Hviid solgte i 1926 enkesædet Stenege til konsul Sardemann

Der er i 2007, på foranledning af lensbaron Erik Gyldenkrone-Rysensteen, der er den 12. og sidste i rækken med titel af lensbaron til baroniet Vilhelmsborg, opsat en mindesten ved indkørslen til Vilhelmsborg hovedbygning til minde om baroniet og med navnene på de ti baroner, der har siddet på Vilhelmsborg som lensbaroner.

Lensbesiddere 
 1673-1683: Vilhelm Güldencrone (1634-1683)
 1683-1746: Christian Güldencrone (1676-1746)
 1746-1747: Vilhelm Güldencrone (1701-1747)
 1747-1753: Matthias Güldencrone (1703-1753)
 1753-1788: Frederik Güldencrone (1741-1788)
 1788-1824: Frederik Julius Christian Güldencrone (1765-1824)
 1824-1863: Ove Güldencrone (1795-1863)
 1863-1895: Carl Güldencrone (1833-1895)
 1895-1920: Ove Gyldenkrone (1869-1921)
 1920-1921: Holger Gyldenkrone-Rysensteen (1873-1927)

Referencer
 Om Stenege 

Wilhelmsborg
Wilhelmsborg
Ophørt i 1921
Slægten Güldencrone
Julija Tymosjenko

Julija Tymosjenko (  ,   ; født 27. november 1960, Dnipropetrovsk, Ukrainske SSR, Sovjetunionen) er en ukrainsk politiker, Ukraines premierminister i to omgange; fra den 24. januar til 8. september 2005 og igen fra den 18. december 2007 til den 4. marts 2010. Hun er leder af det kristelige nationalliberale parti Fædrelandsforbundet, som var en del af den pro-europæiske alliance Julija Tymosjenko blokken.

Historie 
Inden hun blev Ukraines første kvindelige premierminister, var hun en af lederne af Den orange revolution, der slog igennem i 2005. Mens Viktor Jusjtjenko var præsident blev Tymosjenko udnævnt til energiminister, med det overordnede ansvar for Ukraines energiforsyning. Hun fik tilnavnet gasprinsessen fordi hun privatiserede store dele af Ukraines energiforsyning. I 2005 kårede Forbes Magazine Tymosjenko som den tredjemest magtfulde kvinde i verden.

Hun stillede op til præsidentvalget i 2010, hvor hun tabte til den pro-russiske Viktor Janukovitj med 45.47% mod Janukovitj 49% af stemmerne i anden runde. Hun anklagede efterfølgende Janukovitj for at svindle med resultatet, en anklage hun senere trak tilbage, da hun ikke mente, at man kunne stole på domstolene.

Før sin politiske karriere var hun en succesfuld men kontroversiel forretningskvinde. Hun tog en økonomieksamen fra Dnipropetrovsk Universitet 1984, og gik derefter videre til en doktorafhandling i økonomi. Efter arbejde som økonom på en fabrik i Dnipropetrovsk kom hun via videobranchen til naturgasindustrien, hvor hun tjente en formue.

Tymosjenko blev i oktober 2011 idømt 7 års fængsel for magtmisbrug. Ifølge retten "gik hun ud over sine fuldmagter, da hun som premierminister indgik gaskontrakter med Rusland". Anklagemyndigheden mente kontrakterne skadede Ukraine økonomisk.

2. oktober 2013 krævede Europaparlamentet Tymosjenko løsladt.

Tymosjenko blev løsladt 22. februar 2014 efter flere dage med uro i Ukraine, som kostede 77 mennesker livet. Den formelle begrundelse for løsladelsen var, at de forhold hun var dømt for, nu var afkriminaliseret.

Julija Tymosjenko blev 2012-13 sammen med den tidligere premierminister Pavlo Lazarenko mistænkt for involvering i mordet på Jevhen Sjtjerban, hans kone Nadia Nikitina og yderligere to personer. De betalte ifølge mistanken for at få dem myrdet.

Referencer

Eksterne henvisninger 

 Profil på BBC News
 Artikel fra Politiken, den 11.10.2011
 Timosjenkos hjemmeside
 Resultatet fra præsidentvalgkampen 2010 – Ukraines valgkommission
 Forbes Magazine om de 100 mest indflydelsesrige kvinder 2005 
 Profil i Time magazine 
 Artikel fra BBC, 19. april 2005
 Timosjenkos tale i Donetsk under den orange revolution
 Julia En dokumentarfilm om Timosjenko i forbindelse med hendes præsidentvalgkamp i 2010 
 Et klip fra Timosjenko præsidentvalgkamp 2010

Ukraines premierministre
Kvindelige regeringschefer
Personer fra Dnipro
Baroniet Zeuthen

Baroniet Zeuthen var et dansk baroni oprettet 23. juni 1843 for Christian Frederik Zeuthen af hovedgårdene Tølløsegård, Søgård, Sonnerupgaard og Sophienholm. Baroniet blev opløst ved lensafløsningen i 1921.

Zeuthen
Etableret i 1843
Ophørt i 1921
Slægten Zeuthen
Baroniet Christiansdal

Baroniet Christiansdal var et dansk baroni oprettet 2. august 1743 for Ide Margrethe Reventlow af hovedgårdene Adserstrup og Grimsted. Baroniet blev i 1821 opløst til fordel for fideikommisgodset Liliendal.

Noter 

Christiansdal
Etableret i 1743
Ophørt i 1821
Christiansdal
Steffen Stenbæk

Steffen Stenbæk (født 20. juli 1954) er dansk radio- og tv-chef ved Sjællandske Medier. Han er søn af redaktør Hans Kristian Stenbæk. Steffen Stenbæk er oprindelig uddannet fritidspædagog og var indtil 1986 leder af institutionen Sydbyen i Slagelse.

Steffen Stenbæk var en af initiativtagerne til Radio SLR, der startede sine udsendelser den 5. januar 1987. Radioen startede som en forening, men gik ned i 1989 hvor Steffen Stenbæk blev fyret af radiostationens nye ejer, ejedomsmatador Bent Byg Nielsen. Denne smed også håndklædet i ringen og i 1990 blev SLR omdannet til et anpartsselskab, hvor Steffen Stenbæk blev en af ejerne sammen med Jan Richard, Bo Madsen, Kurt Bo, Jens Sønderup og Jens Vadmand. I 2002 blev radio SLR overtaget af Sjællandske Medier, som ansatte Steffen Stenbæk som radio- og tv-chef. 
Steffen Stenbæk var også med til at starte VTV (Vestsjællands TV) i 1990. . Den 30. oktober 2006 startede tv-kanalen 24 Sjællandske, der i starten udelukkende distribueres på fællesantenneanlæg som kabel-tv i byer som Næstved, Slagelse, Skælskør og Sorø.

I 1993 blev Steffen Stenbæk kåret til Årets Jesper , som er en borger i Slagelse, der har markeret sig ud over det sædvanlige og har gjort en indsats for at gøre byen kendt.

Kilder 

Radioværter fra Danmark
Tv-værter fra Danmark
Personer fra Slagelse
Baroniet Conradsborg

Baroniet Conradsborg var et dansk baroni nær Ringsted oprettet 2. august 1743 af Ide Margrethe Reventlow for baron Christian Frederik Knuth, hans ægte livsarvinger af begge køn, og "naar ingen af dennem tilofvers er, til­­­falder Lehnet hans Broder, Baron Conrad Ditlev Knuth, hans ægte Livs-Arvinger og derisz Ægte Descendenter af begge Kjøn, efter dem 

 a. Grev Eggert Christopher Knuth, hans Afkom,
 b. Grevinde Sophia Magdalena Knuth, gift med Kammer­­­herre Georg Frederik v. Holstein, og hendes ægte Afkom af begge Kjøn,
 c. Grevinde Frederikke Knuth, gift med Baron Wilhelm Güldencrone, og ægte Afkom af begge Kjøn."

Baroniet Conradsborg bestod af hovedgårdene Sørup, Sandbygård og Rosengård, syv landsbykirker og mere end 800 tønder hartkorn bøndergods. Baroniet blev ifølge bevilling af 26. oktober 1792 solgt ved auktion for at fremskaffe kapital til et fideikommis, der var blevet oprettet 1797.

Af købesummen blev et præcipuum af 100,702 kr. og 37 øre forbeholdt lensbesidderen og de rette lenssuccessorer. Det øvrige af fideikommiscapitalen, 256,897 kr. og 68 øre, blev i henhold til kgl. resolution af 31. marts 1864 fordelt som fri ejendom mellem descendenterne af baron Adam Christopher Knuth (1759-1807), og hustru Juliane Marie baronesse Brockdorff.

Besiddere af lenet 
 (1743-1797) Conrad Ditlev Knuth
Senere titulære lensbaroner:
 (1797-1805) Conrad Ditlev Knuth
 (1805-1807) Adam Christopher Knuth
 (1805-1815) Carl Conrad Gustav Knuth
 (1815-1855) Carl Conrad Gustav Knuth
 (1855-1908) Carl Wilhelm Emil Knuth
 (1908-1916) Wilhelm Emil Gustav Knuth
 (1916-1943) Axel Carl Erik Knuth

Noter 

Conradsborg
Ophørt i 1797
Slægten Knuth
Etableret i 1743
Baroniet Marselisborg

Baroniet Marselisborg var et dansk baroni, som første gang blev oprettet i 1684, men  på hovedgården Marselisborg af det danske kongehus, med Constantin Marselis som den første baron. Baroniet blev dog ophævet få år senere, da Constantin døde barnløs i 1699 og blev først oprettet igen den 17. september 1772, hvor Christian Rudolph Philip Gersdorff blev udnævnt til baron for Baroniet Marselisborg.. Christian Carl Nikolaj Gersdorff fik 7. april 1805 lov til at sælge baroniet til baron Güldencrone, og for pengene blev der oprettet fideikommisser til familien.

Baroniets jorde omfattede det tidligere gods Havreballegårds jorde, heriblandt Marselisborgkvarteret og Marselisborgskovene. Ved Aarhus Kommunes opkøb i 1896 for 1.183.750 kroner og 70 øre, omfattede Baroniet Marselisborg tilsyneladende 66 tønder hartkorn fra ca. 1200 tønder land ager, eng og skov, hvilket svarer til ca. 662 hektar i det moderne SI-system. En del af jordene er senere blevet brugt til etableringen af Marselisborg Slot i 1899 og Mindeparken i 1925, som eksempler på nogle af de mere kendte lokaliteter i vores tid.

Besiddere af lenet 
(listen er ikke komplet)
 (1680-1699) Constantin Marselis
 (1699) Kronen
 (1699-1719) Ulrik Christian Gyldenløve
 (1719-1770) Frederik Danneskiold-Samsøe
 (1770-1772) Kronen
 (1772-1800) Christian Rudolph Philip Gersdorff
 (1800-1802) Nicolaus Maximilian Gersdorff
 (1802-1805) Christian Carl Nikolaj Gersdorff
 (1805) Christian Frederik Güldencrone
 (1805-1821) Frederik Julius Christian Güldencrone
 (-) Kronen
 (1896) Overgår til Århus Kommune

Noter og referencer 
 Marselisborg  Aarhus Bymuseum (05.10.13)

Marselisborg
Etableret i 1680
Slægten Marselis
Slægten Güldencrone
Baroniet Rosenlund

Baroniet Rosenlund var et dansk baroni oprettet 3. maj 1748 for Holger Rosenkrantz af hovedgården Totterupholm (Rosendal). Baroniet blev ved stifterens død i 1785 overtaget af brodersønnen Iver baron Rosenkrantz til baroniet Willestrup. Han fik tre år senere tilladelse til at sælge Rosenlund og substituere det med et fideikommis.

Referencer 

Rosenlund
Etableret i 1748
Ophørt i 1786
Slægten Rosenkrantz
Baroniet Rysensteen

Baroniet Rysensteen var et dansk baroni oprettet 1. juli 1672 for Henrik Ruse af hovedgården Bøvling. Baroniet blev 5. maj 1797 opløst til fordel for et fideikommis.

Rysensteen
Rysensteen
Ophørt i 1797
Baroniet Willestrup

Baroniet Willestrup var et dansk baroni oprettet 7. marts 1757 for Werner Rosenkrantz. Baroniet, hvis stamsæde var Willestrup, blev opløst 1845 til fordel for et fideikommis.

Erektionspatentet bestemmer, at lenet, dvs. baroniet, styres af lineal‑agnatisk‑kognatisk arvefølge, og at det forspildes ved ægteskab med en borgerligt født (mesalliance), samt at af sønner skal den succedere, der ikke allerede besidder et len. Endelig bemærkes det, at baroniet ikke opnår skattefriheden på 100 tønder hartkorn, da godsets størrelse ikke levede op til mindstekravet for et baroni.

Ifølge kongelig bevilling af 14. maj 1811 blev Willestrup substitueret med 200.000 rigsdaler, der omskreves til 50.000 rigsdaler sølv. Efter Werner Rosenkrantz tilfaldt Willestrup Iver Rosenkrantz (1740-1815) til Stamhuset Rosenholm og efter ham Christian Rosenkrantz (1768-1817) til Rosenholm, som solgte godset i 1812, derefter hans datter, Catharina Henninzia Annette Rosenkrantz (1796-1844) og så sidstnævntes søster, Elisabeth Dorothea Marie Rosenkrantz (1798-1875), gift med Carl Frederik Düring-Rosenkrantz (1792-1876), der succederedes af sin søn, Ernst Frederik Düring-Rosenkrantz (1830-1890), som døde barnløs.

Kilder 
 Ferdinand von Krogh: Dansk Adelskalender, 1878. Digitaliseret udgave

Willestrup, Baroniet
Etableret i 1757
Ophørt i 1811
Slægten Rosenkrantz
Baroniet Wintersborg

Baroniet Wintersborg var et dansk baroni oprettet 18. september 1673 for Helmuth Otto von Winterfeld af hovedgårdene Utterslevgård og Sæbygård. Baroniet blev 9. februar 1801 substitueret med et fideikommis og hovedgården Fjellebro.

Besiddere af lenet 
 1673-1694 Helmuth Otto lensbaron von Winterfeldt
 1694-1699 Gustav lensbaron von Winterfeldt
 1699-1724 Juliane Margrethe Gustavsdatter baronesse von Winterfeldt gift von Eickstedt
 1724-1728 Christoph lensbaron von Eickstedt
 1728-1741 Juliane Margrethe Gustavsdatter baronesse von Winterfeldt gift von Eickstedt
 1741-1741 Sophie Frederikke Frederiksdatter baronesse von Winterfeldt gift Giedde
 1741-1757 Carl Wilhelm lensbaron Giedde
 1757-1769 Sophie Frederikke Frederiksdatter baronesse von Winterfeldt gift Giedde
 1769-1772 Flemming greve Holck-Winterfeldt
 1772-1776 Gustav Frederik greve Holck-Winterfeldt
 1776-1801 Frederik Christian greve Holck-Winterfeldt

Kilder 

Wintersborg
Wintersborg
Ophørt i 1801